CELEX: 32014D0841
Language: da
Date: 2014-11-26 00:00:00
Title: 2014/841/EU, Euratom: Kommissionens gennemførelsesafgørelse af 26. november 2014 om ændring af gennemførelsesafgørelse 2013/749/EU, Euratom om bemyndigelse af Portugal til at anvende en tilnærmelsesvis vurdering ved beregning af grundlaget for de egne momsindtægter (meddelt under nummer C(2014) 8922)

28.11.2014   
            
            
               DA
            
            
               Den Europæiske Unions Tidende
            
            
               L 343/27
            
         KOMMISSIONENS GENNEMFØRELSESAFGØRELSE
   af 26. november 2014
   om ændring af gennemførelsesafgørelse 2013/749/EU, Euratom om bemyndigelse af Portugal til at anvende en tilnærmelsesvis vurdering ved beregning af grundlaget for de egne momsindtægter
   
      
         (meddelt under nummer C(2014) 8922)
      
   
   (Kun den portugisiske udgave er autentisk)
   
      (2014/841/EU, Euratom)
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til traktaten om oprettelse af Det Europæiske Atomenergifællesskab,
   under henvisning til Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (1), særlig artikel 4, stk. 4, og artikel 6, stk. 3, andet led,
   efter høring af Det Rådgivende Udvalg for Egne Indtægter, og
   ud fra følgende betragtninger:
   
               (1)
            
            
               I henhold til artikel 377 i Rådets direktiv 2006/112/EF (2) kan Portugal fortsætte med at fritage de transaktioner, der er anført i bilag X, del B, nr. 10), til direktivet, på de betingelser, der var gældende i medlemsstaten den 1. januar 1989; disse transaktioner skal tages med i beregningen af grundlaget for de egne momsindtægter.
            
         
               (2)
            
            
               Portugal anmodede i sit svar af 10. april 2014 på Kommissionens brev af 19. februar 2014 om forenkling af kontrollen med egne momsindtægter (3) Kommissionen om bemyndigelse til at anvende faste procentsatser af det mellemliggende grundlag ved beregning af grundlaget for de egne momsindtægter for de transaktioner, der er anført i bilag X, del B, nr. 10), til direktiv 2006/112/EF for regnskabsårene 2014-2020. Portugal har vist, at den historiske procentsats har været stabil over tid. Portugal bør derfor bemyndiges til at beregne grundlaget for de egne momsindtægter efter en fast procentsats i overensstemmelse med Kommissionens brev.
            
         
               (3)
            
            
               Portugal har anmodet Kommissionen om bemyndigelse til at anvende ENS 2010-nationalregnskabsdata fra 2011 til at beregne den vejede gennemsnitlige momssats for regnskabsåret 2014. De senest foreliggende ENS 95-nationalregnskabsdata med den nødvendige detaljeringsgrad stammer fra 2010, mens ENS 2010-nationalregnskabsdata med den nødvendige detaljeringsgrad vil være til rådighed fra og med 2011 på det tidspunkt, hvor Portugal skal indsende sin opgørelse over grundlaget for de egne momsindtægter for regnskabsåret 2014. Portugal bør derfor bemyndiges til at anvende ENS 2010-nationalregnskabsdata fra 2011 til at beregne den vejede gennemsnitlige momssats for regnskabsåret 2014.
            
         
               (4)
            
            
               I henhold til artikel 10, stk. 2, i Europa-Parlamentets og Rådets forordning (EU) nr. 549/2013 (4) (ENS 2010) kan medlemsstaterne i tilfælde, hvor der ikke foreligger de nødvendige detaljerede ENS 95-data, anvende data baseret på ENS 2010 ved beregning af de momsbaserede egne indtægter, så længe Rådets afgørelse 2007/436/EF, Euratom (5) er i kraft.
            
         
               (5)
            
            
               Af hensyn til gennemsigtigheden og retssikkerheden bør denne bemyndigelse være tidsbegrænset.
            
         
               (6)
            
            
               Kommissionens gennemførelsesafgørelse 2013/749/EU, Euratom (6) bør derfor ændres —
            
         VEDTAGET DENNE AFGØRELSE:
   Artikel 1
   I gennemførelsesafgørelse 2013/749/EU, Euratom foretages følgende ændringer:
   
               1)
            
            
               Titlen affattes således:
            
         
               2)
            
            
               Artikel 1 affattes således:
               »Artikel 1
               Portugal bemyndiges med henblik på beregning af grundlaget for de egne momsindtægter fra den 1. januar til den 31. december 2013 til at anvende en tilnærmelsesvis vurdering for følgende kategorier af transaktioner, som anført i bilag X, del B, til direktiv 2006/112/EF:
               
                            
                        
                        
                           Befordring af personer (nr. 10)).«
                        
                     
         
               3)
            
            
               Som artikel 1a indsættes:
               »Artikel 1a
               Portugal bemyndiges med henblik på beregning af grundlaget for de egne momsindtægter fra den 1. januar 2014 til den 31. december 2020 til at anvende 0,03 % af det mellemliggende grundlag for de transaktioner, der er anført i bilag X, del B, nr. 10), (befordring af personer) til direktiv 2006/112/EF.«
            
         
               4)
            
            
               Artikel 2 affattes således:
               »Artikel 2
               Portugal bemyndiges med henblik på fordeling af transaktionerne på statistiske kategorier til at anvende data fra ENS 2010-nationalregnskaberne for 2011 til at beregne grundlaget for egne momsindtægter for regnskabsåret 2014.«
            
         Artikel 2
   Denne afgørelse er rettet til Den Portugisiske Republik.
   
      Udfærdiget i Bruxelles, den 26. november 2014.
      
         
            På Kommissionens vegne
         
         Kristalina GEORGIEVA
         
            Næstformand
         
      
   
   
      (1)  EFT L 155 af 7.6.1989, s. 9.
   
      (2)  Rådets direktiv 2006/112/EF af 28. november 2006 om det fælles merværdiafgiftssystem (EUT L 347 af 11.12.2006, s. 1).
   
      (3)  Ares(2014)405079.
   
      (4)  Europa-Parlamentets og Rådets forordning (EU) nr. 549/2013 af 21. maj 2013 om det europæiske national- og regionalregnskabssystem i Den Europæiske Union (EUT L 174 af 26.6.2013, s. 1).
   
      (5)  Rådets afgørelse 2007/436/EF, Euratom af 7. juni 2007 om ordningen for De Europæiske Fællesskabers egne indtægter (EUT L 163 af 23.6.2007, s. 17).
   
      (6)  Kommissionens gennemførelsesafgørelse 2013/749/EU, Euratom af 10. december 2013 om bemyndigelse af Portugal til at anvende en tilnærmelsesvis vurdering ved beregning af grundlaget for de egne momsindtægter (EUT L 333 af 12.12.2013, s. 81).